ΓΡΑΠΤΗ ΕΡΩΤΗΣΗ E-0941/00

υποβολή: Bart Staes (Verts/ALE) προς την Επιτροπή

(29 Μαρτίου 2000)

Θέμα: Απαγόρευση χρησιμοποιήσεως κρεοζόλης για την επεξεργασία του ξύλου

Η χρησιμοποίηση κρεοζόλης για την επεξεργασία του ξύλου (εμποτισμένο ξύλο) είναι επιβλαβής τόσο για τον άνθρωπο όσο και για το περιβάλλον. Η κρεοζόλη περιέχει το εξαιρετικώς δηλητηριώδες αρσενικό, χρώμιο IV και χαλκό. Το εμποτισμένο ξύλο χρησιμοποιείται μεταξύ άλλων σε αποθήκες κήπων, φράκτες, παιχνίδια, πέργολες, έπιπλα κήπου και στρωτήρες σιδηροτροχιών.

Από τον Φεβρουάριο του 2000 δεν επιτρέπεται πλέον στην Ολλανδία η πώληση προϊόντων που έχουν κατασκευασθεί από εμποτισμένο ξύλο. Επίσης το Συμβούλιο της Επικρατείας εξέδωσε απόφαση με την οποία απαγορεύει και τα ροκανίδια από εμποτισμένο ξύλο. Το ξύλο αυτό δεν πρέπει να χρησιμοποιείται ούτε ως καύσιμο σε μονάδες παραγωγής ηλεκτρισμού, ούτε ως πρώτη ύλη για κόντρα πλακέ και για ζωικές τροφές, για επίστρωση κήπων καθώς και γύρω από τον κορμό δένδρων ή ωςποκατάστατο του άχυρου στους στάβλους.

1. Προτίθεται άραγε η Επιτροπή ακολουθώντας το παράδειγμα της Ολλανδίας να εκπονήσει οδηγία με την οποία θα απαγορεύονται τα προϊόντα που έχουν κατασκευασθεί από εμποτισμένο ξύλο, λαμβάνονταςπόψη τις αρνητικές του επιπτώσεις τόσο για τον άνθρωπο, όσο και για το περιβάλλον;

α) εάν ναι, έχει προβεί η Επιτροπή στα σχετικά διαβήματα προς την κατεύθυνση αυτή;

β) εάν όχι, γιατί αντιτίθεται η Επιτροπή προς ευρωπαϊκή απαγόρευση προϊόντων που έχουν κατασκευασθεί από εμποτισμένο ξύλο;

2. Προτίθεται η Επιτροπή να εκδώσει οδηγία με την οποία να απαγορεύεται η χρησιμοποίηση των ροκανιδιών από εμποτισμένο ξύλο, λαμβάνονταςπόψη τις αρνητικές του επιπτώσεις τόσο για τον άνθρωπο, όσο και για το περιβάλλον;

α) εάν ναι, έχει προβεί η Επιτροπή στα σχετικά διαβήματα προς την κατεύθυνση αυτή;

β) εάν όχι, γιατί αντιτίθεται η Επιτροπή προς ευρωπαϊκή απαγόρευση των ροκανιδιών από εμποτισμένο ξύλο;

3. Προτίθεται η Επιτροπή να επεξεργασθεί οδηγία η οποία θα απαγορεύει τη χρησιμοποίηση του εμποτισμένου ξύλου ως καυσίμου σε μονάδες παραγωγής ηλεκτρισμού, ως πρώτης ύλης για την κατασκευή κόντρα πλακέ και για τις ζωικές τροφές, ως επίστρωσης κήπων καθώς και γύρω από τον κορμό δένδρων ή ωςποκατάστατου του άχυρου στους στάβλους, λαμβάνονταςπόψη τις αρνητικές του επιπτώσεις, τόσο για τον άνθρωπο, όσο και για το περιβάλλον;

α) εάν ναι, έχει προβεί η Επιτροπή στα σχετικά διαβήματα προς την κατεύθυνση αυτή;

β) εάν όχι, γιατί αντιτίθεται η Επιτροπή σε τέτοια οδηγία,

Απάντηση του κ. Liikanen εξ ονόματος της Επιτροπής

(7 Ιουνίου 2000)

Η Επιτροπή κατανοεί το γεγονός ότι οι Κάτω Χώρες απαγόρευσαν στους παραγωγούς της Ολλανδίας τη χρησιμοποίηση συντηρητικών ξύλου που περιέχουν χαλκό, χρώμιο ή αρσενικό, και στην ξυλεία που χρησιμοποιείται για εξωτερικές εφαρμογές. Η Επιτροπή δεν έχει λάβει ακόμη κοινοποίηση της απαγόρευσης αυτής και έχει ζητήσει λεπτομερείς πληροφορίες από τις αρχές της Ολλανδίας.

Σύμφωνα με την εξέταση ορισμένων διατάξεων της οδηγίας του Συμβουλίου 76/769/ΕΟΚ της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων(1), η Επιτροπή εξέτασε τον κίνδυνο της χρησιμοποίησης αρσενικού για τη διατήρηση του ξύλου. Η εξέταση αυτή προκάλεσε ανησυχίες όσον αφορά ορισμένες πλευρές της χρήσης των συντηρητικών ξύλου που περιέχουν αρσενικό, κυρίως σε σχέση με τις μακροπρόθεσμες επιπτώσεις της απόρριψης του επεξεργασμένου με αυτόν τον τρόπο ξύλου. Εντούτοις, δεν παρατηρήθηκε κάποιος έντονος κίνδυνος για το πληθυσμό.

Η βιομηχανία πρότεινε μία εθελοντική δέσμευση για τη διαχείριση των εντοπισμένων κινδύνων. Η πρόταση αυτή εξετάζεται από την Επιτροπή. Εκτός αυτού, η Επιτροπή εξετάζει την αναγκαιότητα περαιτέρω περιορισμών στην εμπορία και χρησιμοποίηση του αρσενικού που χρησιμοποιείται για την επεξεργασία του ξύλου στο πλαίσιο της οδηγίας 76/769/ΕΟΚ. Επιπλέον, η οδηγία 98/8/ΕΚ του Κοινοβουλίου και του Συμβουλίου της 16ης Φεβρουαρίου 1998 όσον αφορά τη διάθεση βιοκτόνων προϊόντων στην αγορά(2) καλύπτει τα συντηρητικά ξύλου. Η Επιτροπή έχει στόχο να εγκρίνει στο εγγύς μέλλον μέτρα για την εφαρμογή αυτής της οδηγίας και των συντηρητικών ξύλου που θα θεωρούνται ως κύρια προτεραιότητα για αξιολόγηση. Το θέμα της πρότασης της συμπληρωματικής οδηγίας που θα περιορίζει την εμπορία αυτών των βιοκτόνων θα εξεταστείπό το φως των αποτελεσμάτων της αξιολόγησης.

Η Επιτροπή αποστέλλει επίσης στο αξιότιμο μέλος την απάντηση που δόθηκε στην γραπτή ερώτηση E-0942/00.

(1) ΕΕ L 262 της 27.9.1976.

(2) ΕΕ L 123 της 24.4.1998.